கேள்வி: தலையில் தேங்காய் உடைத்தல் - புகழ்பெற்ற கோயில்கள் பற்றி நீங்கள் என்ன அறிந்துள்ளீர்கள்?
பதில்: தலையில் தேங்காய் உடைத்தல் நேர்த்திக்கடன் பல்வேறு கோயில்களில் நடைபெற்றாலும் சில கோயில்களில் அதிகபடியான கவனம் பெற்று புகழ்பெற்றுள்ளன. அவ்வகையில் மகாதானபுரம் கோயிலும் ஒன்றாகும். * கரூர் மாவட்டம், கிருஷ்ணராயபுரம் வட்டம், மேட்டு மேட்டு மகாதானபுரம், மகாலட்சுமி அம்மன் கோயிலில் ஆடி பதினெட்டு அன்று கோயில் திருவிழா நடைபெறுவது வழக்கமாகும். இந்தக் கோயிலில் பக்தர்களின் தலையில் தேங்காய் உடைத்து நேர்த்திக்கடன் செலுத்துவது புகழ்பெற்றதாக இருக்கிறது. * கிருஷ்ணகிரி மாவட்டம் தேன்கனிக்கோட்டை அருகே உள்ள பிக்கனப்பள்ளி கிராமத்தில் உள்ள சிக்கம்மா சிவலிங்கேஸ்வரி தேவி, தொட்டம்மா ஜெகதீஸ்வரி தேவி கோவிலில் திருவிழாவின் போது பக்தர்கள் தலையில் தேங்காய் உடைத்தல் சடங்கு நடைபெறுகிறது. * திண்டுக்கல் மாவட்டம் ஒட்டன்சத்திரம் அருகே வலையபட்டி மகாலட்சுமி அம்மன் கோவிலில் மகாசிவராத்திரி உற்சவத்தை முன்னிட்டு பக்தர்கள் தலையில் தேங்காய் உடைத்து நேர்த்திக்கடன் செய்கின்றனர். * வேலூர் மாவட்டம் குடியாத்தம் அடுத்த சைனகுண்டா கிராமத்தில் பழங்குடியின மக்கள் கவுரி அம்மனுக்கு கோயிலில் தலையில் தேங்காய் உடைத்து நேர்த்திக்கடன் செலுத்துவது வழக்கமாக கொண்டுள்ளனர்.
கேள்வி: தலையில் தேங்காய் உடைத்தல் - வழக்கு பற்றி நீங்கள் என்ன அறிந்துள்ளீர்கள்?
பதில்: மகாலட்சுமி மும்முடியார் குல நல சங்கம் சார்பில் சென்னை உயர் நீதிமன்ற மதுரைக் கிளையில் மேட்டு மகாதானபுரத்தில், மகாலட்சுமி அம்மன் கோயிலில் நடைபெறும் தலையில் தேங்காய் உடைத்து நேர்த்திக்கடன் செலுத்தும் நிகழ்ச்சியை தடை செய்ய வேண்டி வழக்கு தொடுக்கப்பட்டது. "கடவுள் வழிபாட்டில், பூஜைக் காரியங்களில் இந்த நீதிமன்றம் எந்தக் கொள்கையையும் பரப்பவில்லை. தலையில் தேங்காய் உடைக்க வேண்டும் என்று நிர்ப்பந்திப்பதாக பக்தர்கள் தரப்பில் எந்த புகாரும் வரவில்லை.எனவே பாரம்பரியமாகப் பின்பற்றப்படும் வழிபாட்டு முறையை நிறுத்தும்படி உத்தரவிடுவது தேவையற்றது; நியாயமற்றது; மத சுதந்திரத்தில் தேவையின்றி குறுக்கிடுவது போலாகி விடும். மனு தள்ளுபடி செய்யப்படுகிறது" என்று நீதிபதியால் தீர்ப்பு வழங்கப்பட்டுள்ளது.